3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

บริษัทฯ มีสายผลิตภัณฑ์ 3 สายผลิตภัณฑ์หลัก ได้แก่

- ถุงพลาสติกเปิดปิดได้ (ถุงซิป) ผลิตจากเม็ดพลาสติกโพลิเอททีลีนชนิดความหนาแน่นต่ำ (Low
Density Polyethylene – LDPE)

- ถุงบาง (ได้แก่ ถุงมือ ถุงสรรพสินค้า ถุงขยะ)
ผลิตจากเม็ดพลาสติกโพลิเอททีลีนชนิดความหนาแน่นสูง (High Density Polyethylene –
HDPE) สำหรับถุงขยะที่จัดจำหน่ายในประเทศภายใต้ชื่อการค้า “SUN BAG”

- หลอดดูดเครื่องดื่ม ผลิตจากเม็ดพลาสติกโพลิโพรไพลีนหรือพีพี (PolyPropylene – PP)
หลอดดูดเครื่องดื่มที่ผลิตและจำหน่ายในประเทศภายใต้ชื่อการค้า “ทานตะวัน”

ซึ่งทั้งหลอดดูดเครื่องดื่ม “ทานตะวัน ” และถุงขยะ “ SUN BAG ”
จัดจำหน่ายอยู่ภายใต้เครื่องหมายการค้า “ BLOWTECH ” ที่บริษัทฯได้จดลิขสิทธิ์ไว้

3.2 การตลาด และภาวะการแข่งขัน

ในรอบปีที่ผ่านมาภาวะเศรษฐกิจไทยได้เข้าสู่การฟื้นตัว
ท่ามกลางภาวะเศรษฐกิจโลกที่ยังฟื้นตัวไม่เต็มที่
และสถานการณ์การเมืองต่างประเทศยังมีความไม่แน่นอนสูง
โดยเฉพาะสถานการณ์ความตึงเครียดระหว่างสหรัฐอเมริกาและอิรัก
ซึ่งส่งผลกระทบต่อราคาน้ำมันที่เคลื่อนไหวอยู่ในระดับสูง ทำให้ต้นทุนการผลิตสูงขึ้น
รวมทั้งอัตราแลกเปลี่ยนเงินบาทเทียบกับเงินเหรียญดอลลาร์สหรัฐแข็งค่าขึ้นเมื่อเทียบกับปีก่อน
ทำให้ยอดขายของบริษัทฯ ในเชิงปริมาณสูงขึ้นแต่มูลค่าการขายต่ำลง

บริษัทฯ
ต้องเผชิญกับการปรับเปลี่ยนความต้องการของลูกค้าส่วนหนึ่งที่ต้องการสินค้าราคาถูกโดยไม่เน้นคุณภาพของสินค้า
เป็นสาเหตุให้สภาวะการแข่งขันในธุรกิจเพิ่มสูงขึ้น
และมีความซับซ้อนยิ่งขึ้นทั้งภายในประเทศและต่างประเทศ กลยุทธ์การตลาดสำหรับบริษัทฯ
ในปีต่อไป จะเน้นด้านการพัฒนาคุณภาพสินค้าและบริการ
เพื่อให้ได้ตามข้อกำหนดและความต้องการของลูกค้า ให้บริการที่รวดเร็วและตรงต่อเวลาการส่งมอบ
ในราคาที่ยุติธรรม โดยใช้หลักการดังนี้

- ปรับปรุงและสร้างระบบฐานข้อมูลลูกค้า เพื่อสามารถนำมาวางแผน วิเคราะห์
เพื่อสามารถตอบสนองต่อข้อเสนอและการเปลี่ยนแปลงของลูกค้าได้อย่างรวดเร็วและมีประสิทธิภาพ

- ปรับและสร้างสัมพันธภาพจากลูกค้าเป็นพันธมิตรทางการค้า
จากการที่ได้ติดต่อการค้ากันมาเป็นเวลายาวนาน ด้วยประสบการณ์ในการผลิตที่มีมากกว่า 20 ปี
และความมีชื่อเสียงของผลิตภัณฑ์ที่มีคุณภาพได้มาตรฐานสากล

- ปรับปรุงระบบฐานและลดขั้นตอนการทำงานเพื่อลดค่าใช้จ่ายในการบริหารและการขาย

ในรอบปี 2546 บริษัทฯ ไม่มีลูกค้ารายใหญ่รายใดรายหนึ่งที่มียอดการสั่งซื้อถึงร้อยละ 30
ของมูลค่าการขายรวม และไม่ได้ทำสัญญาการซื้อขายที่ผูกขาดราคาระยะยาวกับลูกค้า
เนื่องจากราคาวัตถุดิบมีการเปลี่ยนแปลงอยู่เสมอ ทำให้ราคาขายต้องเปลี่ยนแปลงตามไปด้วย

3.3 การจัดหาผลิตภัณฑ์

วัตถุดิบที่ใช้ในการผลิตคือเม็ดพลาสติก Polyethylene และ Polypropylene
โดยคำนึงถึงคุณภาพของวัตถุดิบที่ได้มาตรฐานเป็นสำคัญ ในการจัดซื้อวัตถุดิบ
ราคาวัตถุดิบเป็นปัจจัยที่สำคัญในการพิจารณาตัดสินใจซื้อ
และราคาจะมีความเคลื่อนไหวตามกลไกของตลาด บริษัทฯ
ได้มีการติดตามราคาทั้งในประเทศและต่างประเทศอย่างต่อเนื่อง
เพื่อให้การสั่งซื้อแต่ละครั้งมีความมั่นใจได้ว่าสามารถจัดหาวัตถุดิบในราคาที่สมเหตุสมผลกับราคาตลาด
ณ ขณะนั้น ประกอบกับบริษัทฯ
จะจัดทำแผนการจัดซื้อให้สอดคล้องกับการหมุนเวียนของวัตถุดิบในคลังสินค้าเพื่อลดต้นทุนวัตถุดิบคงคลัง

ในปี 2546 ได้จัดซื้อวัตถุดิบจากแหล่งภายในประเทศและต่างประเทศ อาทิ
แถบเอเชียและตะวันออกกลาง ในสัดส่วนแหล่งภายในประเทศกับต่างประเทศ ร้อยละ 50 : 50
ของปริมาณวัตถุดิบทั้งหมด บริษัทฯ
ไม่มีการตกลงซื้อวัตถุดิบจากผู้ขายแหล่งใดแหล่งหนึ่งเป็นการเฉพาะ
จึงไม่มีความเสี่ยงในการจัดหาวัตถุดิบในกรณีที่เกิดการขาดแคลนวัตถุดิบ
นอกจากนี้ยังจัดหาแหล่งวัตถุดิบใหม่เพิ่มขึ้นด้วย บริษัทฯ
ยังคำนึงถึงความสัมพันธ์ที่ดีต่อคู่ค้าเพื่อการเจริญเติบโตที่ดีไปพร้อมๆ กัน

ในการประกอบธุรกิจ บริษัทฯ ได้คำนึงถึงการใช้วัตถุดิบ
การผลิตสินค้าและการจัดการของเหลือหรือของเสียจากการผลิตไม่ให้เกิดผลกระทบต่อสิ่งแวดล้อมและชุมชน
เน้นความเป็นมิตรกับสิ่งแวดล้อม สินค้าของบริษัทฯ หากมีของเหลือหรือของเสียจากการผลิต
ได้มีการกำจัดอย่างถูกวิธีตามแนวทางระบบบริหารจัดการสิ่งแวดล้อมมาตรฐาน ISO 14001
ซึ่งบริษัทฯ ได้พยายามดำเนินการพัฒนาอย่างต่อเนื่อง
ในการลดผลกระทบทางด้านสิ่งแวดล้อมและชุมชน โดยเฉพาะอย่างยิ่งด้านการบริหารการจัดการ
และบริษัทฯ ยังให้ความสำคัญต่อระบบการบำบัดน้ำเสียด้วยการติดตั้งระบบบำบัดน้ำเสียทุกโรงงาน
ซึ่งเป็นหนึ่งในนโยบายหลักของบริษัทฯ คือ สำนึกในความรับผิดชอบต่อสิ่งแวดล้อมและสังคม

3.4 งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

ไม่มี